David Rivas - Uiquipedia

# David Rivas

### De Uiquipedia

David M. Rivas (avientu de 1957, Xixón, Asturies). Ye miembru de la Xunta Executiva, como Responsable de la Estaya d'Economía y Desendolcu, de la organización política asturiana Andecha Astur.

## [editar] Formación y trayeutoria profesional

David M. Rivas ye Doctor n'Economía y Profesor Titular d'Estructura Económica na Universidá Autónoma de Madrid, aú imparte les materies d'Estructura Económica Mundial y de Desendolcu Caltenible.

Rivas ye profesor ya investigador d'estremaos centros d'Europa y d'América y ye miembru del pernomáu Clube de Roma.

## [editar] Trayeutoria cívica

Cuando yera estudiante cofundó Conceyu d'Asturies de Madrid (1977), emblemáticu grupu cultural d' El Surdimientu asturianu na diáspora. Fora Secretariu Xeneral del Atenéu de Madrid(1989-1995) y Presidente d'Amigos de la Tierra (1993-1997).

## [editar] Trayeutoria Política

David M. Rivas ye hestóricu militante del nacionalismu asturianu yá fora militante del Conceyu Nacionalista Astur (CNA) (1976) y posteriormente d'Unidá Nacionalista Asturiana (UNA), concurriendo a les elleiciones europées en 1989. Posteriormente militará en Andecha Astur col que sedrá candatu a la presidencia'l gobiernu d'Asturies en 1999 y nel 2003, lo mesmo que al senáu español nel 2000.

Tamién foi'l candidatu d'Andecha Astur nes elleiciones europées, de 2004 ocupando'l puestu 17 de la llista de la coallición Europa de los Pueblos qu'algamo un eurodiputáu.

## [editar] Bibliografía

Pente les sos espublizaciones podemos amosar:

### [editar] Desendolcu sostenible, ecoloxía

- Ecología: el planeta amenazado (Madrid, 1990);
- Towards sustainable Europe (Amsterdam, 1994);
- Sustainable Spain (Amsterdam, 1996);
- El entorno amenazado en un mundo cambiante (Palencia,1997);
- Sustentabilidad. Desarrollo, medio ambiente y biodiversidad (Madrid, 1997);
- La biosfera: cinco años después de Rio'92 (Palencia, 1998);
- Modelling a sustainable European Union. A decission support tool (Bruxelles, 1998);
- Galicia: una realidad ecológica diversa y compleja (Madrid, 2003);
- Desarrollo sostenible y estructura económica mundial (Madrid, 2004).

### [editar] Mundu Rural

- El mundo rural en perspectiva (Palencia, 1999);
- Paz y tierra. Modelos de desarrollo agrario en Guatemala (Madrid, 2001);

### [editar] Ensayu

- La filosofía truncada. Ensayo sobre la obra filosófica y psicológica de Lucio Gil de Fagoaga (Madrid, 1995);
- Edición crítica del "Catecismu del llabrador", espublizáu en 1891 embaxo'l ñomatu de Frai Verdaes (Uviéu, 1996).

### [editar] Etnografía

- La sidra asturiana. Bebida, ritual y símbolo (Xixón, 2001);

### [editar] Narrativa

- Xente de Perende (Uviéu, 2006)

Retrieved from "http://ast.wikipedia.org../../../d/a/v/David_Rivas_c26f.html"

Categoría: Políticos d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Español